Els infantils a punt de vèncer a la UE SantBoiana | Club Rugby Tarragona\nEls infantils a punt de vèncer a la UE SantBoiana\nDesprés d’una aturada de dues setmanes de lliga, i amb tres d’entrenaments forts, comença l’última part de la fase classificatòria, que en el cas del Tarragona, ens toca jugar contra les dues escoles més potents de Catalunya, Sant Boi primer, a casa i Sant Cugat segon, a casa seva.\nLa consigna era fàcil, oblidar-se del marcador i a jugar, a gaudir i demostrar que malgrat les derrotes, vam seguir evolucionant amb el cap ben alt. I a punt es va estar de donar la campanada però no s’esperava un resultat així, i els xavals no van saber gestionar una victòria que no s’esperaven i al final van acabar perdent. Els xavals van captar la idea que anaven a perdre, es van treure la pressió i van jugar. Van disputar cada pilota, cada metre com si els anés en això la vida i sorprenentment, aconseguiren fins a cinc vegades arribar a marca contrària. Assegurances en la melé, precisos en la touche, guanyant tots els rucks propis i robant-ne molts dels contraris, amb una pressió en línia bastant correcta i sense errors, el partit es va anar posant de cara i els xavals no baixaven el ritme. Solament en l’única marca del Sant Boi en la primera part, a la sortida d’un cop, la pressió no va existir i ells ho van aprofitar. La primera part va acabar 25-5, i començo a creure que el que els fa mal a aquests xavals és parar i pensar, perquè és llavors quan s’adonen del que han fet i es relaxen.\nLa segona part comença amb un Sant Boi molt més incisiu i lluitador que amb prou feines aconsegueix parar el Tarragona. Arriba la seva segona marca, no de seguida, però es veia venir. No obstant això, el Tarragona respon amb una marca després d’un precís xut ras del 10. I això va donar tranquil·litat a l’equip i comencem els deu minuts per oblidar, ja que d’un 30-10, es va passar per art de màgia a un 30-29 en el minut 20 de la segona. Llavors el Tarragona, reapareix i comença a barallar rucks, melés i touches, pressiona i passen els minuts entre 22, ara en el teu camp ara en el meu, amb opcions per als dos equips però res es concreta fins que a tres minuts del final un error en deixar anar una pilota després d’un placatge li dóna la possessió al Sant Boi prop de la nostra zona de marca i es produeix el que no es mereixien, però que passa, es perd el partit 30-34.\nPartidàs dels xavals per sobre del seu joc habitual. Injusta la derrota, però no saben gestionar una victòria àmplia perquè són molt bons xavals i encara els falta la mala llet de matar els partits quan van guanyant i es relaxen. Això, en el rugbi, és mortal. Ho aprendran, no en tinc cap dubte, i més avui amb la meitat de l’equip plorant per una derrota tan dolorosa. Això està molt bé. Si s’haguessin transformat tots els assajos la victòria hauria estat nostra. Així que a treballar aquest tema seriosament. D’altra banda, l’evolució és tan bona que quan aquest equip sigui equip els setanta minuts, serà imparable. Així que, senyors, ens veiem el dimarts i el dijous, per preparar el partit de Sant Cugat, sens dubte, el més dur, però un d’aquests partits en què l’autèntic jugador de rugbi, desitja jugar per aprendre des de la més agressiva defensa…A per ells!!!!


22/12/2010: No vull ulleres 3D per mirar la tele\nAquí sempre hem estat molt escèptics respecte al futur de la televisió en 3D. Ras i curt: mentre calgui dur ulleres per treure'n tot el rendiment, les seves perspectives són extraordinàriament limitades. Antiestètiques i, sobretot, incòmodes, les ulleres compleixen (sense més) per mirar una pel·lícula còmodament assegut en una butaca d'un cinema.\nPerò, ai, a casa ens estirem al sofà, ens aixequem per anar a la cuina o al lavabo, hem de posar a dormir els nens a mig programa. I tot això requereix que ens les traiem. No cal ser un Sherlock per adonar-se que la vida quotidiana amb ulleres 3D es torna extraordinàriament farragosa.\nLes ulleres ens semblen, en definitiva, una tecnologia de transició, com ho són el fax, Infovia o el ratolí que ara tens a la mà. El seu destí a curt termini és morir, ser substituïdes per ginys que ens facilitin encara més la vida, com són el correu electrònic, internet o les pantalles tàctils.\nSembla que el Sant Martí de les famoses ulleretes comença a treure el nas per l'horitzó. Toshiba ja ha començat a vendre la primera televisió 3D que es pot mirar (en 3D, s'entén) sense necessitat d'ulleres. Es tracta d'un model de 12 polzades de la sèrie Regza GL1 (microsite en japonès) que es pot adquirir per 119.800 iens, uns 1.100 euros. Aquest cap de setmana en sortirà a la venda un altre model de 20 polzades, que costarà al voltant del doble.\n21/05/2010: El 3D salvarà l'estrella del cinema?\nEl 3D ha salvat el cinema, diuen alguns. Nosaltres preferim dir que han tret les distribuïdores i les exhibidores d'una profunda crisi. Les recaptacions milionàries de pel·lícules com "Avatar" o l'"Alicia en el país de las maravillas" de Tim Burton així ho demostren, per no parlar de meritòries iniciatives de casa nostra com "Viatge màgic a l'Àfrica", de Jordi Llompart. La gent ha tornat a anar a les sales perquè li oferien una experiència audiovisual que el seu "home cinema" no podia igualar.\nDes de fa molts anys, el camí que la indústria del cinema ha seguit per atraure el públic a gran escala ha estat el d'apostar per l'espectacularitat, sobretot la tecnològica. El so, el color, les pantalles panoràmiques (Panavision, etc.) o el "dolby surround" són alguns dels exemples, i han marcat pel·lícules històriques com "El cantant de jazz", "La conquista del Oeste" o "Espartac". Però què passarà quan el 3D, el darrer tot o res del sector, arribi també a les pantalles domèstiques? Què oferiran les "majors"?\nAquest moment és a punt d'arribar. Aquest cap de setmana, TV3 oferirà la final de la Lliga de Campions en 3D per a tot el món. La retransmissió es podrà seguir amb tota la seva qualitat d'imatge i so des d'un cinema de Barcelona, ja que els televisors que tenim a casa no poden reproduir aquesta tecnologia. Però això només és el principi. El Mundial de futbol de Sudàfrica també s'oferirà en tres dimensions. I ja s'anuncien pantalles que permetran veure les imatges tridimensionals sense necessitat d'encaixar-se les típiques ulleres de plàstic.\nSi heu de comprar una "tele" properament, espereu als moviments del sector. Ara mateix moltes botigues fan bones ofertes de televisors LCD, per fer lloc als LED i, sobretot, a les 3D. Si no us interessen les tres dimensions, veureu en les properes setmanes com els preus de la resta de tecnologies baixen i baixen.\n19/03/2010: Google TV i la nostra experiència pilot\nSeguim “internetero-televisius”. Sembla que ens hem posat uns quants d’acord per fer públiques novetats sobre el tema. Unes hores després que anunciéssim que el 3alacarta i els seus centenars de milers de vídeos estarien disponibles via tele, es coneixen uns altres dos titulars que poden tenir molta transcendència a curt i mig termini.\nDel primer ja en sabíem alguna cosa: casa nostra, la CCMA, està duent a terme una prova pilot de televisors connectats a la xarxa. Com que els detalls ja els coneixeu, no insistirem amb el tema.\nNomés us direm que és una experiència molt engrescadora i plena d’idees interessants, com ara uns menús de navegació elegants, gens intrusius i molt fàcils de fer anar amb un comandament a distància.\nAixò sí, cal disposar d’una connexió a internet generosa per aprofitar al 100% aquest servei. Pensem que es tracta de servir continguts de vídeo d’alta qualitat en “streaming”. Per tant, caldrà esperar que les connexions de gamma alta d’avui siguin les de gamma baixa de demà.\n17/03/2010: El 3alacarta obre el foc de la TV amb connexió a internet\nCom sabeu, una de les tendències de popularització més immediata seran els aparells de TV amb connexió a internet. És una prestació que les principals marques ja estan adoptant. I no és estrany que apostin per això: milions de persones viuen d'esquena a la xarxa perquè són reàcies a acostar-se a un ordinador, fins ara la principal porta d'entrada a internet. Solució? Intentem traslladar la porta a un electrodomèstic que no els causi tant de rebuig. Què millor que la televisió?\nAixò ja és aquí i no és una tendència de futur: algunes marques, com Sony, estan a punt de posar a la venda un model -Bravia- amb connexió a internet. Philips també en traurà un aviat. Sigui com sigui, hi ha dos grans problemes:\n- no hi ha gaire continguts adaptats a aquest aparell: la qualitat d'imatge dels vídeos que corren per internet no és precisament la més adequada per a la definició que pot oferir una tele d'última generació, per exemple.\n- el comandament a distància no és el millor perifèric per navegar per la immensa majoria dels llocs d'internet.\n21/01/2009: CNN i Facebook: investidura del segle XXI\nMilions de persones van seguir per televisió la presa de possessió de Barack Obama com a 44è president dels Estats Units. N'hi va haver moltes, tanmateix, que la van veure en directe per internet. Milions de mitjans de tot el món en van oferir les imatges a través de la xarxa. Però n'hi va haver un que va fer un pas més: la CNN, que va aprofitar les potencialitats interactives de Facebook per oferir una retransmissió digna del segle XXI.\nLa conegudíssima cadena nord-americana va habilitar un lloc especial que integrava, gràcies a Facebook Connect, algunes de les prestacions de la xarxa social. El resultat va ser que no només es podia seguir la investidura, sinó que els usuaris podien escollir el senyal televisiu que més els interessés en aquell moment. La realització, doncs, quedava en mans del mateix internauta, que canviava el pla quan li venia de gust. Ho expliquen amb detall al web NewTeevee.\n07/11/2008: TV3 obre l'arxiu de programes\nMireu quina perla! El cap de setmana pot ser un bon moment per revisar a fons l'oferta del 3alacarta, el servei de vídeo del tv3.cat, el portal de Televisió de Catalunya, aprofitant que recentment ha esdevingut gratuït.\nAixò vol dir que des de fa uns dies estan a disposició de tots els internautes més de 75.000 vídeos, la major part en format FLV, que recullen gran part de la memòria televisiva del nostre país. Espais emblemàtics de Televisió de Catalunya com "Porca misèria", "Ventdelplà", “Afers exteriors” o "Polònia", així com totes les entrevistes d’”Els matins" o “La nit al dia”, ja es poden veure sense pagar res i sense límit temporal. Fins ara aquests programes es podien veure de manera gratuïta durant una setmana. Després passaven a ser de pagament.\nLa gran majoria dels espais són de producció pròpia, tot i que també estan disponibles en "simulcast" totes les sèries del K3. Pròximament s'afegiran a l'oferta, que augmenta en 600 nous vídeos cada setmana, sèries com “Nissaga de poder” o “Plats bruts”, asseguren des del tv3.cat.\nA més, el 3alacarta incorporarà aviat una nova secció dedicada a l’alta definició, on es podran veure programes com "Km 33”, “Els Pirineus des de l’aire”, “Serrallonga” o “Dolça Catalunya”.\nLa notícia de l'obertura de l'arxiu de Televisió de Catalunya es produeix poc després que La Vanguardia" anunciés la gratuïtat de la seva hemeroteca (aquí, la notícia al blog dels nostres col·legues de l'Espai internet), un altre dels arxius imprescindibles per a la memòria d'aquest país.\n02/05/2008: "Friends", "Smallville" o "Buffy", gratis per internet i a qualsevol hora\nAtenció al projecte que és a punt d'engegar la Warner Bros: una plataforma de distribució de vídeo sota demanda, on posarà a disposició dels internautes sèries tan conegudes com "Smallville", "Las chicas Gilmore" o "Friends". Les sèries estaran disponibles a qualsevol hora perquè els usuaris les puguin veure. I no només això. La productora permet que els internautes reintrepretin els episodis al seu gust, atorgant permís per editar els fragments que desitgin.\nL'invent, que estarà finançat per publicitat, es diu TheWB.com, i es llançarà en versió beta (en proves) a principis del mes de maig, segons informa la productora en aquest comunicat. Tot plegat es complementa amb una interessant aposta per Facebook. Warner ja ha obert un grup de fans a aquesta xarxa social i anuncia, així mateix, una aplicació per veure els continguts que pengi a TheWB.com.\nLa programació del lloc inclourà tant aquestes sèries que formen part de la història recent de la televisió com contingut comprat expressament per a la nova plataforma. Entre aquestes apostes figuren la sèrie dramàtica “Rich girl/Poor girl”, l’animada en 3D “Chadam”, i “jPod”, una sèrie de culte (emesa per la canadenca CBC) basada en una novel•la homònima de Douglas Coupland (“Generació X”), ambientada en una productora de videojocs i que compta ja amb una bona xifra de seguidors.\nPerò és, sense dubte, la possibilitat d’accedir fàcil i gratuïtament a sèries llegendàries i, sobretot, el poder-les modificar el que crida l’atenció sobre aquesta proposta.\n“Amb TheWB.com, els usuaris seran capaços de prendre un nivell de control inèdit sobre la seva pròpia experiència com a espectadors, podent editar, remesclar i literalment “jugar” amb els seves sèries de televisió preferides. Donem als usuaris el control sobre el muntatge final”, assegura Brent Poer, general manager de la nova plataforma.\n08/01/2008: El televisor de plasma més gran del món\nNi més ni menys que 150 polzades. O, en altres termes, 3,31 metres d’amplada per 1,87 metres d’alçada. Això és el que medeix la descomunal pantalla que Panasonic acaba de presentar a la fira tecnològica CES, una de les més importants del sector i que se celebra aquests dies a Las Vegas (els Estats Units). És, avui per avui, el televisor de plasma més gran del món.\nLa marca japonesa ha fet públics tres prototips d’aquest espectacular model amb tecnologia d’Alta Definició, que compta amb una superfície equivalent a nou pantalles de 50 polzades cadascuna.\nEl televisor, que ha estat la sensació del dia al certamen, té una resolució de 8,84 milions de píxels (2.160 x 4.096), i una qualitat d’imatge inigualable, segons afirmen a Panasonic.\nAquí podeu veure una altra imatge d’aquest producte, del qual no s’han públics ni els preus ni els mercats on es distribuïrà. Millor. No hi cabria al nostre menjador...\n26/11/2007: La televisió arriba a Nintendo DS\nLa consola portàtil de Nintendo no deixa de sorprendre i torna a escurçar la curta línia entre el món dels videojocs i els aparells multimèdia. Segons el portal japonès de notícies J-Cast, la companyia nipona ha començat a rebre comandes per internet pel seu nou accessori: el DS TV, un receptor digital de TDT amb antena inclosa, i tot en la mida d’un petit cartutx. L’atractiu del producte és innegable: permet veure la televisió a qualsevol lloc, tot fent ús de les dues pantalles de la consola. La imatge es veu a la pantalla principal, mentre que la segona es transforma en comandament a distància, o fins i tot en un petit bloc de notes, per prendre alguna referència en cas de necessitat.


Ray-Ban – Optica Sisquella\nRay-Ban inicia la seva marxa el 1933, quan un general de la força aèria va sol·licitar a Bausch & Lomb un nou model d’ulleres de sol per l’exèrcit nord-americà.\nL’aviació nord-americana necessitava per als seus pilots unes ulleres de sol que els deslliuressin dels molestos centelleigs solars i que proporcionessin una visió totalment nítida. Així van néixer les ulleres antireflexes amb les reconegudes lents verdes.\nEl 1937 es va registrar Ray-Ban com a nom de la marca, que traduït literalment vol dir “prohibit el pas als rajos”.\nA partir de llavors van sorgir altres models d’ulleres de sol reconegudes actualment com les icones de la marca, com les Aviator, Shooter, Outdoorsman, Wayfarer, Caravan, Olympian, Balorama, Clubmaster o Predator.


Ramon Baiges pren possessió del càrrec de regidor de la Junta Veïnal de l’EMD de Bítem - Imagina Ràdio\nSubstitueix en el càrrec al company Òscar Carles, mort sobtadament el mes de setembre de l’any passat\nRamon Baiges és ja formalment el nou regidor de Movem Bítem a la Junta Veïnal de l’Entitat Municipal Descentralitzada de Bítem. Baiges substitueix en el càrrec al company Òscar Carles, que va morir de forma sobtada el mes de setembre de l’any passat. El nou regidor de Movem a l’EMD de Bítem, que va prendre possessió en el ple de la Junta Veïnal d’ahir, ha manifestat que inicia la nova etapa «amb molta il·lusió i ganes de treballar per un Bítem millor i per a tots a partir dels valors d’esquerres». I ha afegit que «ho faig amb molt d’orgull, recollint el llegat que ens ha deixat l’Òscar Carles, un home senzill i bo que estimava molt Bítem”.\nSobre la seua tasca com a representant públic, ha avançat la intenció de fer “una oposició constructiva i útil per al poble davant d’una majoria absoluta de Junts que pensem que no és bona i que ha d’escoltar mes”.\nbítem EMD de Bítem Junta Veïnal Movem Bítem Ramon Baiges regidor tortosa\nL’Ajuntament d’Amposta destina 228.000 € per a esportives\nEl transport, eix temàtic de la Festa del Mercat a la Plaça d'Amposta


Un pla de cine per a este estiu-Benissa\nL'estiu ja ha arribat i no saps que fer per a entretindre't? Doncs t'animem a que vingues a Benissa.\nUn lloc on sempre hi ha coses per a fer\nBenissa en estiu és un formiguer d'activitats. Tenim des d'esdeveniments musicals, exposicions d'art, visites guiades, festes d'estiu, activitats gastronòmiques o cine a l'aire lliure.\nEl cine d'estiu\nEt recomanem un pla de cine que no podràs rebutjar. En estiu abelleix fer coses a l'aire lliure, i veure una bona pel·lícula "a la fresca" és una d'elles. En Benissa tens dos llocs on gaudir del cine a l'aire lliure, la Plaça Germans Ivars i en la costa la Platja de la Fustera.\nEn esta plaça pots delectar-te de cine a l'aire lliure els dimarts. En quan a la programació, sol ser variada i per a tots els públics.\nEsta plaça s'ubica enfront del Centre d’Art Taller Ivars, una antiga fàbrica de mobles que va viure el seu moment d'esplendor entre els anys vint i els seixanta del SXX, va arribar a albergar a 150 operaris en el 1934 i més de 1500 metres quadrats de fàbrica, així com dos punts de venda en Madrid i Múrcia. Les fàbriques de mobles van nàixer de l'evolució dels antics tallers artesanals existents en el poble de Benissa durant el segon tram del SXIX. Reconvertida en sala d'exposicions, al llarg de l'any es realitzen també concerts, exposicions, presentacions i projeccions. Per si vos interessa, el Centre es pot visitar de dimarts a diumenge de 18h a 20:30h.\nCine Platja de la Fustera: pren un bany i mira una pel·lícula\nSi vols un pla diferent, t'aconsellem que vages a la Platja la Fustera un dijous i t'endugues menjar per a sopar, podràs gaudir d'un pla de bany i cine a l'aire lliure que segur t'agradarà. Si no vols endur-te sopar, no hi ha problema, en la Platja la Fustera hi ha dos xiringuitos. Primer el Mandala Club, especialitzat en cuina mediterrània, i el segon, el xiringuito Vive Bonito és un bar amb terrassa lifestyle per a tot tipus de públic.\nLa tradició d'estar a la fresca\nUna de les tradicions de Benissa és estar a la fresca al carrer, és a dir, gaudir del bon temps i de la "frescoreta", traent una cadira a la porta de casa i intercanviant xarrades o opinions dels veïns i veïnes. Durant molts anys açò estava a l'ordre del dia, però en l'actualitat està en perill de desaparició.


Obert el termini per tramitar els abonaments de les piscines municipals - Canal Terrassa\nObert el termini per tramitar els abonaments de les piscines municipals\nCarme ContrerasData: 03/05/17\nObert el termini per tramitar els abonaments de les piscines municipals de Sant Llorenç, la Maurina i les Arenes per a aquest estiu. A partir del proper 22 de maig també es podrà fer a la del Parc de Vallparadís. La temporada de bany s’iniciarà el 24 de juny i s’allargarà fins al 3 de setembre. Les quatre piscines obriran de dilluns a diumenge, de 10.30 a 19.30 h.\nPer a gestionar els abonaments, les persones usuàries s’hauran d’adreçar als respectius equipaments, excepte a les Arenes, on caldrà anar al poliesportiu municipal. En tots els casos, s’haurà d’omplir una sol·licitud, presentar el DNI i dues fotografies mida carnet. Per a bonificacions de família nombrosa, discapacitat o jubilació, serà necessària la documentació que ho acrediti.\nEls preus d’entrada no s’han incrementat respecte als de l’any passat i varien entre els 5 euros al dia fins a 6,80, en funció del tipus. Els menors de 6 anys tenen l’entrada gratuïta. I si es fa horari de tarda, el preu és de 4,30 euros. També és possible accedir a abonaments individuals i familiars per a períodes de 15 dies o per a tota la temporada, així com a targetes de cinc o de deu entrades.\nD’altra banda, l’ajuntament organitza, com cada estiu, cursets de natació per a diferents edats i nivells sota la direcció tècnica del Club Natació Terrassa. Les inscripcions es podran formalitzar al club a partir del 23 de maig.\nTags: AbonamentsAjuntament de Terrassaclub natació terrassaCursetsLa MaurinaLes ArenesnatacióParc de VallparadísPiscinesSant LlorençTemporada de banyterrassa\nL’Atlètic es jugarà la permanència amb el RS Tenis\nGEiEG, València i Almeda s’imposen al 17è Torneig Ciutat de Terrassa de bàsquet femení de la JE Terrassa